## **Informasjonsbrev Solvang 4 - august 2019**

* Vannet kan forsvinne 20.august! En vannmåler hos oss på Solvang må byttes, og det er litt uklart hvilke og hvor mange hytter som berøres av dette. Men, vannet i DIN hytte KAN altså bli stengt av **tirsdag 20.08 fra ca kl. 08.00 - 16.00**. Så snart de er ferdige blir vannet slått på igjen.
* Det har vært noen misforståelser rundt kvistbilen denne sesongen. Men; neste gang bilen kommer til parkeringsplassen vår er mandag 19.august klokka 18-19 og mandag 16.september kl 18-19 (mens den står innerst i Nordbergveien 19-20). Mandag 14.oktober er tidspunktet noe uklart, men trolig allerede klokka 17 - og det er siste gang denne sesongen.
* Utleietilhengeren er reparert. Har du behov for å bruke en henger, kan denne leies for 100 kroner. Snakke med Nils Helge (hytte 521) eller Stig (hytte 529).
* Det er snart tid for å lese av strømmen. Vi kommer tilbake til tidsfrist og fremgangsmåte, og det er viktig at dette overholdes slik at strømregningene kommer i hyttepostkassene deres i tide. Solvang har et nokså stort strømsvinn, så det kommer trolig til å bli foretatt enkelte stikkprøver også i år. NB! Hvis du skifter sikringsskap/strømmåler på hytta di, er det viktig at du leser av den gamle strømmåleren før du kvitter deg med den. Ta gjerne et bilde!
* Vi har kjøpt inn nye oppslagstavler. Det var ikke lett å finne noen uten lås, slik vi ønsket, men vi skal få hengt opp nøklene i en liten kjetting el.l. Det er slett ikke meningen at man ikke skal ha mulighet til å henge opp ting på tavla.
* Solvang 4 har anledning til å ha opptil 3 vinterboere utenfor sesongen. Søknadsfrist for dette er 15.september. Som vinterboer får du bla ansvar for å gå jevnlige kontrollrunder.
* Tre hytter legges ut for salg i høst. Når taksten er klar, kommer det oppslag på tavlene om mulighet for internt bytte - så følg med!
* Høst- og loppemarkedskomiteen er i gang etter sommerferien. Solvangdagene er 31.8-1.9 og alle kolonister oppfordres til å bidra – og ikke minst å spre informasjon om dagene, både på sosiale medier og muntlig. Vi vil ha mange på besøk! Asle (hytte 454) og Monika (hytte 512) er hhv loppe- og høstmarkedsansvarlige, så ta kontakt med dem.
* Endelig skjer det ting på lekeplassen! Det nye klatrestativet er allerede populært og vi håper at gresset under støtmattene vokser i en lynende fart😊
* Neste år fyller Solvang4 90 år. Det bør markeres! Har du gode ideer til hvordan vi kan jubilere, så legg en lapp i postkassa på Felleshuset, eller send en epost til solvang4@kolonihager.no